./data/phi0914/phi001fr/phi0914.phi001fr.perseus-lat1.xml
Antonius ad Actium classe victus Alexandriam					profugit; obsessusque a Caesare in ultima desperatione rerum, praecipue occisae					Cleopatrae falso rumore impulsus se ipse interfecit  Caesar Alexandria in					potestatem redacta, Cleopatra, ne in arbitrium victoris veniret, voluntaria					morte defuncta,  in urbem reversus tres triumphos					egit, unum ex Illyrico, alterum ex Actiaca victoria, tertium de Cleopatra,					imposito fine civilibus bellis altero et vicesimo anno  M  Lepidus Lepidi, qui					triumvir fuerat, filius, coniuratione adversus Caesarem facta bellum moliens					oppressus et occisus est